Boek: Gunsteling-speurhond se verhale nou gebundelElizabeth Wasserman Willem is oor die wêreld heen beroemd as speurhond. Maar ŉ paar jaar gelede het ŉ sending skeefgeloop en het hy in Kaapstad by die DBV beland. Dis waar Adriaan en sy ouers die oulike swart-en-wit spanjoelhondjie raakgeloop het. En van daardie dag af is Adriaan en Willem onskeibaar. Hierdie omnibus bevat die eerste drie avonture: hulle reis na Istanbul, Parys en Londen, en dan is daar ŉ seerower-avontuur op ŉ passasierskip en die Bosveld-vakansie waarin hulle ŉ bende renosterstropers vastrap. Elizabeth Wasserman is ŉ patoloog in private praktyk en voorheen buitengewone professor in Geneeskundige Mikrobiologie aan die Universiteit Stellenbosch. Sy is die skrywer van gewilde verhale soos die Speurhond Willem-, Dogtective William-, Anna Atoom-, en Elf dae-reekse. Wasserman woon saam met haar gesin in Welgedacht naby Kaapstad. Ouderdom: Nege tot 12 jaar Prys: R190,00* *Prys onderworpe aan verandering Koop die boek by NB-Uitgewers